
ДО                                                   
ОБЩИНСКИ СЪВЕТ
БУРГАС
 

ДОКЛАДНА ЗАПИСКА 
ОТ
МИХАИЛ НЕНОВ
ЗАМЕСТНИК - КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ
ДЕЙНОСТИ И МЛАДЕЖКИ ПОЛИТИКИ“ ПРИ ОБЩИНА БУРГАС

 
[bookmark: _GoBack]	ОТНОСНО: Разширяване на материалната база на „Център за социална рехабилитация и интеграция на лица с психични разстройства“ /ЦСРИЛПР/ – гр. Бургас чрез предоставяне на недвижими имоти – частна общинска собственост, представляващи самостоятелни обособени обекти с № 2, № 3 и № 7, заедно с прилежащия санитарен възел към тях, разположени на първия етаж на двуетажна  сграда, находяща се на адрес: гр. Бургас, ул. „Иван Богоров“ № 19 

	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

	Община Бургас е собственик на недвижим нежилищен имот, представляващ двуетажна сграда, находяща се на адрес: гр. Бургас, ул. „Иван Богоров“ № 19, отразена с идентификатор 07079.608.320.3 в КККР на гр. Бургас, с предназначение: здравно заведение, актувана с Акт №7826/28.02.2014 г. за частна общинска собственост.
	„Център за социална рехабилитация и интеграция на лица с психични разстройства“ /ЦСРИЛПР/ – Община Бургас е социална услуга, делегирана от държавна дейност, която се управлява от Община Бургас, разкрита с Решение на Общински съвет – Бургас, прието по т. 8 от дневния ред на проведеното на 26.04.2016 г. заседание (Протокол № 10). На основание цитираното решение на Общински съвет – Бургас, ЦСРИЛПР – Община Бургас ползва общински недвижим имот, представляващ целия втори етаж от двуетажна масивна сграда с административен адрес: гр. Бургас, ул. „Иван Богоров“ № 19.
	„Център за социална рехабилитация и интеграция на лица с психични разстройства" (ЦСРИЛПР), управляван от Община Бургас е открит на 01.11.2017 г. с капацитет – 30 потребители.
	С Решение, прието по т. 19 от дневния ред на проведеното на 20.12.2022 г. заседание (Протокол № 46), Общински съвет – Бургас е дал съгласие на ЦСРИЛПР – Община Бургас да се предоставят и самостоятелни обекти № 1 и 6, находящи се на първия етаж в гореописаната сграда, с което е разширена материалната база. От 11.2023 г. капацитетът е увеличен от 30 на 55 места.
	С Решение, прието по т. 14/Протокол № 22 от дневния ред на проведеното на 25.03.2025 г. заседание, Общински съвет – Бургас е дал съгласие да се предоставят на ЦСРИЛПР – Община Бургас самостоятелни обособени помещения № 4 и № 5, разположени на първия етаж в сградата, находяща се на адрес: гр. Бургас, ул. „Иван Богоров“ № 19.
 	В Община Бургас е постъпило заявление от управителя на „Център за социална рехабилитация и интеграция на лица с психични разстройства“ /ЦСРИЛПР/ – гр. Бургас –  Юлия Куцарова, с рег. индекс: 74-00-222/30.06.2025 г. , с искане за предоставяне на три самостоятелни обособени обекта с № 2,3 и 7, заедно с прилежащия санитарен възел към тях, разположени на първия етаж на ЦСРИЛПР, находящ се на адрес: гр. Бургас, ул. „Иван Богоров“ № 19., които ще се ползват за нуждите на центъра.
	Съгласно Закона за социалните услуги и според Националната карта на социалните услуги, Центърът за социална рехабилитация и интеграция следва да се декомпозира в следните социални услуги: информиране и консултиране, терапия и рехабилитация, застъпничество и посредничество, обучение за придобиване на умения, подкрепа за придобиване на трудови умения. Всяка от тях може да се предоставя самостоятелно или в комплекс при спазване на критерии за качество, определени в приложения на Наредбата качеството на социалните услуги (НКСУ). За да бъде спазен стандарт № 4 за специализирана среда в приложения № 2 към чл. 4, № 3 към чл. 5, № 5 към чл. 7, № 6 към чл. 8, № 7 към чл. 9 от НКСУ, всяка една социална услуга е необходимо да разполага с отделни помещения за извършване на консултативна и терапевтична дейност. За да се отговори на изискванията на нормативната уредба и на потребностите на потребителите от Центъра, е необходимо разширяване на материалната база.
Към настоящия момент самостоятелно обособените обекти с № 2, № 3 и № 7, находящи се на първия етаж в двуетажната общинска сграда на адрес: гр. Бургас, ул. „Иван Богоров“ № 19, са свободни и не са необходими за нуждите на органите на Община Бургас.
Разширяването на базата ще доведе до повишаване на качеството на предлаганите социални услуги в ЦСРИЛПР и изпълнение на част от задължителните стандарти, касаещи мястото на предоставяне  и специализираната среда по Наредбата за качеството на социалните услуги.
Предвид гореописаното, на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация и чл. 8, ал. 1 от Закона за общинската собственост, да вземе следното: 

 
Р Е Ш Е Н И Е

Дава съгласие да се предоставят на „Център за социална рехабилитация и интеграция на лица с психични разстройства“ – Бургас, представлявано от управителя Юлия Куцарова, следните самостоятелно обособени помещения, заедно с прилежащия санитарен възел към тях, разположени на първия етаж в двуетажна сграда, находяща се в гр. Бургас, ул. „Иван Богоров“ № 19, отразена с идентификатор 07079.608.320.3 в КККР на гр. Бургас, с предназначение: здравно заведение, актувана с Акт №7826/28.02.2014 г. за частна общинска собственост, представляващи:
- самостоятелно обособен обект № 2, с площ 13,50 кв.м., при граници: североизток – самостоятелно обособен обект № 1, югоизток – коридор, югозапад – самостоятелно обособен обект № 3, северозапад – външен зид откъм ул. „Иван Богоров“;
- самостоятелно обособен обект № 3, с площ 13,45 кв.м., при граници: североизток – самостоятелно обособен обект № 2, югоизток – коридор, югозапад – самостоятелно обособен обект № 4, северозапад - външен зид откъм ул. „Иван Богоров“;
- самостоятелно обособен обект № 7, с площ 26,41 кв.м., при граници: североизток – самостоятелно обособен обект № 6, югоизток – външен зид, югозапад – самостоятелно обособен обект № 8, северозапад – коридор, ведно с прилежащия санитарен възел с площ 6,85 кв.м. и 1,35 кв.м. 

     Приложения:
1. Акт за частна общинска собственост № 7826/28.02.2014 г.
2. Решение №10/по т. 8/26.04.2016 г.
3. Решение № 46/по т. 19/20.12.2022 г.
4. Решение №22/по т. 14/25.03.2025 г.
5. Заявление с вх.№ 74-00-222/30.06.2025 г. от Юлия Куцарова- управител на ЦСРИЛПР- гр. Бургас. 
6. Схема – разпределение.

